PRITARTA

Radviliškio rajono savivaldybės

administracijos direktoriaus

2019 m. balandžio 17 d.

įsakymu Nr. A-388 (8.2)

PATVIRTINTA

Radviliškio r. Šiaulėnų

Marcelino Šikšnio gimnazijos

direktoriaus 2019 m. balandžio 18 d.

įsakymu Nr. 1-19-33

**RADVILIŠKIO R. ŠIAULĖNŲ MARCELINO ŠIKŠNIO GIMNAZIJOS**

**STRATEGINIS PLANAS 2019–2021 METAMS**

2019 m.

**I. BENDROSIOS NUOSTATOS**

Radviliškio r. Šiaulėnų Marcelino Šikšnio gimnazijos strateginio plano tikslas – įgyvendinti gimnazijos viziją, efektyviai organizuoti gimnazijos veiklą, telkti gimnazijos bendruomenę sprendžiant aktualias ugdymo problemas, pasirinkti reikiamas gimnazijos veiklos kryptis ir prioritetus, numatyti ir planuoti mokymosi kaitos pokyčius.

Gimnazijos strateginis planas 2019–2021 metams parengtas remiantis:

* Lietuvos Respublikos švietimo įstatymu;
* Radviliškio r. Šiaulėnų Marcelino Šikšnio gimnazijos nuostatais, patvirtintais Radviliškio rajono savivaldybės tarybos 2016 m. gegužės 19 d. sprendimu Nr. T-279;
* Radviliškio rajono savivaldybės 2019-2021 metų strateginiu veiklos planu, patvirtintu Radviliškio rajono savivaldybės tarybos 2019-02-21 sprendimu Nr. T-1052;
* Gimnazijos veiklos įsivertinimo rezultatais;
* Nacionalinės mokyklų vertinimo agentūros išorinio vertinimo ataskaita.

Rengiant šį planą atsižvelgta į gimnazijos socialinės aplinkos ypatumus, bendruomenės narių pasiūlymus ir patirtį bei turimus išteklius.

Gimnazijos strateginės veiklos planą rengė darbo grupė, paskirta 2018 m. lapkričio mėn. 20 d. direktoriaus įsakymu Nr. 1-18-68.

**II. GIMNAZIJOS PRISTATYMAS**

Pirmoji šiuo metu žinoma mokykla Šiaulėnuose buvo įsteigta prie bažnyčios 1805 m. (parapinė pradinė mokykla). Valstybinė pradinė mokykla miestelyje įsteigta 1865 m. Tais pačiais metais prie Šušvės buvo pastatytas vieno aukšto medinis pirmasis mokyklos pastatas. Pradinė mokykla Šiaulėnuose buvo iki pat 1944 m. 1936 m. įrengtas medinis mokyklos pastatas, kuris mokymo reikmėms naudojamas dar ir dabar. 1944 m. pradinė mokykla buvo perorganizuota į progimnaziją, 1949–1950 m. m. buvo septynmetė, o nuo 1950 m. – vidurinė. 1966 m. pastatytas pirmasis mokyklos priestatas, 1976 m. – antrasis priestatas su sporto sale. 1980 m. prie mokyklos pastatytas 120 vietų bendrabutis, kuriame šiuo metu mokosi pradinių klasių mokiniai, veikia ikimokyklinio ir priešmokyklinio ugdymo grupės, yra logopedės ir technologijų kabinetai.

1990 m. pavasarį mokyklai buvo suteiktas žymaus Lietuvos kultūros, švietimo veikėjo ir rašytojo Marcelino Šikšnio vardas. 2011 metų rudenį mokykla paminėjo vidurinės mokyklos 60 metų jubiliejų.

2014 m. gruodžio 30 d. vidurinė mokykla tapo gimnazija. Iš viso Brandos atestatai įteikti 1 441 abiturientui. 2018 metais buvo išleista IV-oji (66-oji) gimnazijos abiturientų laida.

2016 m. rugsėjo 1 d. įsteigti Šaukoto ikimokyklinio, pradinio ir pagrindinio ugdymo ir Tyrulių ikimokyklinio ir pradinio ugdymo skyriai.

**III. SITUACIJOS ANALIZĖS ETAPAI**

**Aplinkos analizė (PEST analizė).**

**Politiniai teisiniai veiksniai.** Lietuvos švietimo politika yra orientuota į Vakarų šalių vertybes ir formuojama pagal Europos Sąjungos švietimo gaires ir prioritetus.

Gimnazija savo veiklą grindžia Lietuvos Respublikos Konstitucija, Lietuvos Respublikos švietimo įstatymu, Vaiko teisių konvencija, Lietuvos Respublikos Vyriausybės nutarimais, Švietimo, mokslo ir sporto ministro įsakymais, Radviliškio rajono savivaldybės teisės aktais.

Ugdymo turinio kaita: nuo žinių – prie kompetencijų.

Gimnazijos vadybos kaita: nuo pedagogikos į vadybą.

**Ekonominiai veiksniai.** Galimybės sėkmingai dalyvauti projektuose leidžia turtinti mokyklos materialinę bazę ir gerinti ugdymo(si) kokybę.

Savivaldybės skirtomis biudžeto lėšomis įrengta pradinių klasių mokinių gamtos mokslų laboratorijos kabinetas, baigta tvarkyti ikimokyklinio ugdymo grupės lauko žaidimų aikštelė, suremontuotos ikimokyklinio ugdymo grupės patalpos. Suremontuotas pradinių klasių pastato stogas, pradinių klasių mokinių berniukų tualetas, suremontuota mokinių rūbinė ir įsigyta jai nauja įranga.

Kadangi mokykliniai autobusai labai daug kilometrų nuvažiuoja keliais su žvyro danga, labai dėvisi ir kiekvienais metais didėja jų remonto išlaidos. Būtinas pradinių klasių pastato stogo ir šio pastato išorės sienų remontas, sporto aikštyno renovacija.

**Socialiniai demografiniai veiksniai.** Mažėja mokinių skaičius. 2018 m. rugsėjo 1 d. gimnazijoje mokėsi 302 mokiniai; iš jų 236 Šiaulėnuose, 56 Šaukote ir 10 Tyruliuose.

Gimnazijos aptarnaujamoje teritorijoje maža darbo pasiūla – daug nedirbančių tėvų, šeimos verčiasi iš nedidelių žemės ūkyje gaunamų pajamų, socialinių pašalpų. Dalis šeimų neturi ateities vizijos, mažai domisi vaikų pasiekimais mokykloje ir jų karjeros planavimu baigus mokyklą. Nežymiai didėja nepilnų ir probleminių šeimų skaičius. Nemokamą maitinimą gauna 144 mokiniai ir tai sudaro 52,36% visų gimnazijos mokinių (iš jų skyriuose – 38 mokiniai ir tai sudaro 13,81% visų gimnazijos mokinių arba 65,51% skyrių mokinių).

Į gimnaziją geltonaisiais autobusais ir UAB „Emtra“ transportu atvežami 167 mokiniai ir tai sudaro 60,72% visų gimnazijos mokinių (iš jų į Šaukoto skyrių atvežami 23 mokiniai ir tai sudaro 8,36% visų gimnazijos mokinių arba 47,91% Šaukoto skyriaus mokinių).

Gimnazijoje sveikatos priežiūrą vykdo visuomenės sveikatos priežiūros specialistė.

**Technologiniai ir edukaciniai veiksniai.** Didėja mokinių ir jų tėvų kompiuterinis raštingumas. Gerėja prieigos prie interneto (daugėja šeimų, turinčių interneto prieigą namuose, gimnazijos ir miestelio bibliotekose internetu galima naudotis nemokamai).

Panaudojant ugdymo reikmėms finansuoti skirtas lėšas, kasmet atnaujinama IT bazė (gimnazijoje yra 129 kompiuteriai, 28 projektoriai, 5 interaktyvios lentos; Šaukoto skyriuje yra 43 kompiuteriai, 10 projektorių; Tyrulių skyriuje yra 7 kompiuteriai, 1 projektorius, 1 interaktyvi lenta).

Gimnazijos mokiniai kiekvienais metais pasiekia puikių rezultatų rajono dalykų olimpiadose ir konkursuose.

**Vidaus išteklių analizė.**

**Materialiniai ištekliai.** Pagrindinis gimnazijos pastatas iš dalies yra renovuotas (2007 m.): pakeistas stogas, langai, atliktas dalies koridorių remontas. Langai pakeisti ir bendrabučio pastate. 2018 m. renovuota sporto salė. 31 kabinete dirba įvairių dalykų mokytojai ir pagalbos mokiniui specialistai.

Yra biblioteka su skaitykla, valgykla, sporto aikštė ir aikštynas.

Gimnazija turi tris geltonuosius 19 vietų mikroautobusus. Pagal poreikį ir finansines galimybes remontuojami kabinetai, atnaujinami baldai.

**Žmogiškieji ištekliai.** Gimnazijoje mokosi 264 1–8 ir I–IV gimnazinių klasių mokinių. Šiaulėnuose yra dvylika klasių komplektų, Šaukoto skyriuje – 5, Tyrulių skyriuje – 1. Priešmokyklinio ugdymo grupę lanko 12 ugdytinių (1 grupė), ikimokyklinio ugdymo grupes lanko 26 vaikai (2 grupės).

Šiaulėnuose pradinėse klasėse vidutiniškai mokosi po 13 mokinių, 5–8 klasėse – po 20,5 mokinio, I–II gimnazinėse klasėse – po 22 mokinius, III–IV gimnazinėse klasėse – po 14,5 mokinio. Šaukoto skyriuje dviejuose pradinių klasių komplektuose mokosi po 9 mokinius, trijuose 5–10 klasių komplektuose mokosi vidutiniškai po 9 mokinius.

Gimnazijos bendrosiose klasėse specialioji pagalba teikiama 123 (kartu su turinčiais kalbos ir komunikacijos sutrikimų) mokiniams. Didėja mokinių, turinčių vidutinius ir didelius specialiuosius ugdymosi poreikius, skaičius.

Gimnazijoje dirba 47 pedagogai: 39 mokytojai, 1 socialinis pedagogas, 1 logopedas, 1 specialusis pedagogas, 3 ikimokyklinės ugdymo grupės auklėtojai, 1 priešmokyklinės grupės auklėtojas, 1 pailgintos dienos grupės auklėtojas. Iš jų: 1 pedagogas ekspertas, 17 pedagogų turi metodininko kvalifikacinę kategoriją. Dirba 4 mokytojo padėjėjos, bibliotekininkė, visuomenės sveikatos priežiūros specialistė.

Gimnazijos administracija – gimnazijos direktorius ir direktoriaus pavaduotoja ugdymui, du direktoriaus pavaduotojai ūkio reikalams.

**Organizacinė struktūra.** Gimnazijos steigėjas – Radviliškio rajono savivaldybės taryba. Gimnazija organizuoja ikimokyklinį, priešmokyklinį, pradinį, pagrindinį ir vidurinį ugdymą bei įgyvendina ugdymo procesą pagal Bendruosius ugdymo planus. Gimnazijai vadovauja direktorius. Gimnazijoje veikia šios savivaldos institucijos: Gimnazijos taryba, Mokytojų taryba, Seniūnų taryba **(**Mokinių savivaldos organas, kurį sudaro 5–8 ir I–IV gimnazinių klasių seniūnai ir jų pavaduotojai), Klasės tėvų komitetas(mokslo metų pradžioje mokinių tėvai išsirenka klasių tėvų komitetus, kuriuos sudaro išrinktieji klasės tėvai. Komitetas kartu su auklėtoja planuoja klasės tėvų susirinkimus, padeda spręsti organizacines klasės problemas ir pan.), Metodinė taryba.

**Finansiniai ištekliai.** Gimnazija yra finansuojama iš savivaldybės biudžeto lėšų, valstybės biudžeto specialiosios tikslinės dotacijos ugdymo reikmėms finansuoti skirtų lėšų, deleguotų funkcijų, skirtų nemokamam mokinių maitinimui organizuoti, lėšų. Papildomos lėšos pritraukiamos gaunant projektų finansavimą, iš gyventojų 2% sumokėto pajamų mokesčio gimnazijai skirtų lėšų, iš pajamų, gautų už suteiktas mokamas paslaugas.

**Ryšių sistema.** Gimnazijoje kuriama ir tobulinama informacinių technologijų bazė. Naudojamasi elektroninio pašto paslaugomis (siaulenu.gimnazija@gmail.com), mokinių ir pedagogų registru, NEC sistema KELTAS, švietimo valdymo informacine sistema ŠVIS. Žinios apie gimnazijos veiklą skelbiamos interneto tinklapyje <http://www.msiksnys.radviliskis.lm.lt>. Gimnazijoje esantys kompiuteriai yra prijungti prie internetinio ryšio. Nuo 2012 m. rugsėjo 1 d. įdiegtas elektroninis dienynas.

**SSGG (stiprybių, silpnybių, galimybių ir grėsmių) analizė.**

|  |  |
| --- | --- |
| **Stiprybės:**Daugelio pedagogų aukšta kvalifikacija, įgytos reikiamos dalykinės ir bendrosios kompetencijos, teigiama nuostata į darbą.Atitinkantys lūkesčius mokinių žinių patikrinimų (BE, PUPP, NMPP) rezultatai.Aktyvus dalyvavimas rajono olimpiadose, konkursuose, varžybose ir pasiekti geri rezultatai.Gera mokymo bazė.Geras mikroklimatas. Mokytojai gerai pažįsta savo mokinius.Palankios sąlygos pedagogų kvalifikacijai tobulinti, naujoms kompetencijoms įgyti.Geras aprūpinimas vadovėliais, papildoma mokymo(si) medžiaga.Sudarytos sąlygos ugdymo procese mokinių veiklos diferencijavimui ir individualizavimui. Mokyklos tradicijų puoselėjimas.  | **Silpnybės:**Žema dalies mokinių mokymosi motyvacija, bendroji kultūra ir vertybinės nuostatos. Žemi kai kurių mokinių mokymosi rezultatai.Pasyvus ir formalus tėvų įsitraukimas į mokyklos veiklą, menkas domėjimasis vaikų pasiekimais, mokymosi rezultatais. Per silpnas mokyklos ir tėvų ryšys.Prastas kai kurių mokinių lankomumas.Nėra gimnazijoje psichologo. |
| **Galimybės:**Efektyviau panaudoti turimas mokymo priemones ir IT ugdymo procese.Naujų edukacinių aplinkų kūrimas.Tėvų skatinimas aktyviau dalyvauti mokyklos gyvenime.Aktyviau dalyvauti šalies ir tarptautiniuose projektuose, efektyviau išnaudoti projektinės veiklos teikiamas galimybes.Lankomumo prevencija.Savivaldos veiklų efektyvinimas.Stiprinti mokinių mokymosi motyvaciją, taikant įvairesnius ugdymo(si) metodus.Mokinių patikrinimų rezultatų efektyvesnis panaudojimas siekiant mokinių pažangos.Pedagogų bendradarbiavimo gerinimas skleidžiant gerąją patirtį. | **Grėsmės:** Mokinių skaičiaus mažėjimas; mokytojų darbo krūvių mažėjimas.Neigiamo emocinio krūvio didėjimas tarp mokytojų. Specialiųjų poreikių mokinių didėjimas.Didėjantis socialiai apleistų vaikų skaičius.Vis didėjantis vyresnio amžiaus mokytojų skaičius.Neigiamų reiškinių visuomenėje, ypač nepilnamečių tarpe, didėjimas.Padidėjęs mokinių sergamumas. |

**IV. MOKYKLOS VEIKLOS STRATEGIJA**

**Filosofija:** sužinok – išmok – pritaikyk – kurk.

**Vizija:** gimnazija – tai kryptingai ir efektyviai dirbanti, vis besikeičianti ir tobulėjanti bendruomenė.

**Misija:** gimnazija teikia kokybišką pradinį, pagrindinį ir vidurinį išsilavinimą. Ugdo pilietiškai sąmoningą, turintį tvirtas vertybines nuostatas, pasiruošusį tikslingai veiklai mokinį. Racionaliai naudodama materialinius bei žmoniškuosius išteklius gerina mokymosi aplinką, bendram darbui telkia iniciatyvų, kompetentingą pedagogų ir specialistų kolektyvą. Gimnazija atvira naujovėms, mokytojai noriai mokosi ir atsakingai reaguoja į nuolat kintančius mokinių ugdymosi poreikius.

**Vertybės:** saugumas, tolerancija, atsakomybė, demokratiškumas, geranoriškumas, teisingumas, tobulėjimas.

**V. GIMNAZIJOS STRATEGINIAI PRIORITETAI IR TIKSLAI**

Siekiant įgyvendinti Geros mokyklos koncepciją, stiprinti bendruomenės atsakomybę už ugdymo(si) kokybę, gimnazija 2019–2021 metams išsikelia šiuos strateginius tikslus:

1. Mokinių asmeninės brandos, individualias galimybes atitinkančių ugdymosi pasiekimų ir nuolatinės ugdymo(si) pažangos siekimas.
2. Mokinių saviraiškaus dalyvavimo gimnazijos gyvenime skatinimas.
3. Mokyklos bendruomenės, kaip besimokančios organizacijos, telkimas.

**VI. PRIORITETŲ IR TIKSLŲ ĮGYVENDINIMAS**

**I TIKSLAS. MOKINIŲ ASMENYBĖS BRANDOS, INDIVIDUALIAS GALIMYBES ATITINKANČIŲ UGDYMOSI PASIEKIMŲ IR NUOLATINĖS UGDYMO(SI) PAŽANGOS SIEKIMAS.**

**Tikslo aprašymas.** Siekdami mokinio asmenybės ūgties, sieksime jo pažangos, atsižvelgdami į asmenines raidos galimybes ir bendrosiose ugdymo programose numatytus reikalavimus. Skirsime dėmesį visų asmens kompetencijų ugdymui(si), kad mokinys įgytų pagrindinius gebėjimus, leidžiančius tapti pilietiškais visuomenės nariais ir sėkmingai planuoti asmeninį profesinį gyvenimą.Skatinsime mokinių savivoką: džiaugtis savo pasiekimais ir kantriai įveikti nesėkmes, jausti atsakomybę už savo mokymąsi, lankomumą bei siekiamus rezultatus.

| **Uždavinys** | **Priemonės** | **Rodiklis, rezultatas** | **Terminai** | **Atsakingi priemonių vykdytojai** | **Lėšų šaltiniai (ištekliai)** |
| --- | --- | --- | --- | --- | --- |
| 1.1.Sudaryti daugiau galimybių kiekvienam mokiniui patirti mokymosi sėkmę. | 1.1.1. Efektyvios ugdymosi pagalbos teikimas įvairių poreikių mokiniams. | Veiksminga Vaiko gerovės komisijos veikla. Tobulėja specialiųjų poreikių mokinių ugdymo sistema. Teikiama ugdymosi pagalba, organizuojamos individualios konsultacijos, sudaromos sąlygos mokiniams paruošti namų darbus mokykloje. Gerėja ugdymosi rezultatai. Rezultatai aptarti Mokyklos taryboje. | 2020–2021 m. | Dalykų mokytojaiVGK nariaiPagalbos mokiniui specialistai | Žmogiškieji ištekliai |
|  | 1.1.2. Mokinių patirtinio ugdymosi skatinimas ugdymo procese. | Gamtos mokslų mokymui kabinetai aprūpinti reikalingomis priemonėmis. Atliekami bandymai, tyrimai skatina mokinius domėtis gamtos mokslu, kelia mokinių mokymosi motyvaciją. Įrengta pradinių klasių gamtos mokslų laboratorija. Rezultatai aptarti Metodinėje taryboje. | 2019–2021 m. | Vytautas JarašiūnasAncė SkarbalienėPradinių klasių ir gamtos mokslų mokytojai | 500 Eur(biudžeto lėšos) |
|  | 1.1.3. Kryptingos ugdymo(si) veiklos, diferencijavimo ir individualizavimo plėtojimas. | Gerėja mokinių dalykų žinios ir tų žinių derinimo bei praktinio taikymo įgūdžiai, stiprėja bendradarbiavimo ir kitos kompetencijos, atsiskleidžia kūrybiškumas ir kritinis mąstymas. Kasmet organizuojamos integruotos pamokos, renginiai, projektai. Rezultatai aptarti Mokyklos taryboje. | 2020–2021 m. | Almonė SakalauskienėMetodinių grupių pirmininkai | Žmogiškieji ištekliai |
|  | 1.1.4. Mokinio individualios pažangos stebėjimo ir vertinimo sistemos įgyvendinimas ir naujų strategijų paieška. | Gimnazijoje sukurta ir veikia mokinio asmeninės pažangos fiksavimo sistema, organizuojama mokinių pažangos įgyvendinimo stebėsena. Stiprėja mokytojų – mokinių – mokinių tėvų bendradarbiavimas siekiant aukštesnių ugdymosi rezultatų. Mažėja mokymosi nesėkmių, gerėja klasės mikroklimatas. Rezultatai aptarti Mokyklos taryboje. | 2019–2021 m. | Almonė SakalauskienėMetodinių grupių pirmininkai | Žmogiškieji ištekliai |
|  | 1.1.5. Mokinių mokėjimo mokytis kompetencijos ugdymas. | Didėja mokinio mokėjimo mokytis kompetencija. Vis didesnė mokinių dalis prisiima atsakomybę už mokymąsi. Parengtos Mokėjimo mokytis kompetencijos ugdymo rekomendacijos. Rezultatai aptarti Mokyklos taryboje. | 2019–2021 m. | Metodinių grupių pirmininkaiDalykų mokytojai | Žmogiškieji ištekliai |
|  | 1.1.6.Ugdymo karjerai veiklų organizavimas. | Nuolat vykdomas mokinių ir esant reikalui jų tėvų informavimas, konsultavimas ugdymo karjerai klausimais. Kasmet tiriami mokinių poreikiai, vykdomi profesinio veiklinimo vizitai. Suorganizuotos 2–3 išvykos į Užimtumo tarnybą prie Lietuvos Respublikos socialinės apsaugos ir darbo ministerijos, Profesinio rengimo centrą. Kryptinga ir tikslinga tolimesnė mokinių karjera baigus 10 ir 12 klasių.  | Kasmet  | Karjeros planavimo koordinatorius | 150 Eur (ugdymo reikmėms finansuoti skirtos lėšos) |
|  | 1.1.7. Medijų ir informacinio raštingumo ugdymas. | Mokiniai moka pasirinkti informaciją, analizuoti ir kritiškai vertinti žiniasklaidos pateikiamą informaciją, reklamas, saugiai ir atsakingai naudotis internetu, geba veiksmingai ir teisėtai taikyti IKT savarankiškai mokydamiesi įvairių dalykų.  | 2020–2021 m.  | Socialinio ugdymo mokytojai Dalykų mokytojai | 200 Eur (spec. programų lėšos) |
| 1.2. Siekti vertinimo ir įsivertinimo darnos, mokinių atsakomybės už savo rezultatus ugdymas. | 1.2.1. Mokinių lankomumo gerinimas: mokinių lankomumo apskaitos, kontrolės ir mokyklos nelankymo prevencijos tvarkos tobulinimas. | Atnaujinta lankomumo kontrolės sistema, atnaujinta mokinių drausminimo ir skatinimo sistema, mažėja be pateisinamos priežasties praleistų pamokų skaičius. 5–10 procentų mokinių ugdymosi ir lankomumo rezultatai pagerės. | 2019–2020 m. | Vytautas Jarašiūnas Almonė SakalauskienėKlasių auklėtojaiSocialinė pedagogė | Žmogiškieji ištekliai |
|  | 1.2.2. Bendradarbiavimosu Vaikų teisių apsaugostarnybos darbuotojaisorganizavimas. | Vykdomi susitikimai sumokiniais ir jų tėvais,organizuojami susitikimai,pokalbiai, reidai.3–5 procentais per metus sumažėja įvairiusnegatyvius poelgius padariusių mokinių skaičius. | Kasmet | Vytautas Jarašiūnas Almonė SakalauskienėSocialinė pedagogė | Žmogiškieji ištekliai |
|  | 1.2.3. Reflektavimo ir įsivertinimo organizavimas pamokoje. | Metodinėse grupėse pasidalins gerąja darbo patirtimi. Mokytojai daugiau sužinos pažangesnių darbo formų. Gerės mokinių įsivertinimas. | 2019–20020 m. | Almonė SakalauskienėMetodinių grupių pirmininkai | Žmogiškieji ištekliai |
|  | 1.2.4. Mokinių dalyvavimaskonkursuose, olimpiadose,renginiuose, varžybose,rengiant įvairius projektus,atliekant kūrybiniusdarbus. | Mokiniai dalyvaujakonkursuose, olimpiadose,renginiuose, viktorinose,įvairiuose projektuose,atlieka kūrybinius darbus.Tokių mokinių skaičiuskiekvienais metais didėja iki 5 procentų.Gimnazijoje kiekvienais metais vyksta šiųmokinių apdovanojimas, pagerbimo renginiųorganizavimas ir itin gabių mokinių skatinimas. | Kasmet | Almonė SakalauskienėDalykų metodinių grupių pirmininkaiDalykų mokytojai | Rėmėjų lėšos |
|  | 1.2.5. Mokymosimotyvacijos stiprinimas organizuojant patirtinį mokymą(si). | Pamokų vedimas su pamokos turiniu susijusiose aplinkose, metodų atranka, sąsajos su praktine patirtimi.Parengiami ir įgyvendinamiprojektai.Kiekvienais mokslo metais netradicinėse erdvėse vyksta 10 procentų visų pamokų.  | Kasmet | Almonė SakalauskienėDalykų metodinių grupių pirmininkaiDalykų mokytojai | Žmogiškieji ištekliai |
|  | 1.2.6. Antros, ketvirtos, šeštos, aštuntos klasių mokinių dalyvavimasNMPP. | Kiekvienais metais gimnazijadalyvauja įvairių dalykųstandartizuotų testų vykdyme.Nepatenkinamo pasiekimų lygmens mokinių procentas ne didesnis kaip 10%. | Kiekvienais mokslo metais | Vytautas Jarašiūnas Almonė SakalauskienėDalykų metodinių grupių pirmininkaiDalykų mokytojai | Žmogiškieji ištekliai |
|  | 1.2.7. PUPP vykdymas iranalizė. | Nepatenkinamo pasiekimų lygmens mokinių procentas ne didesnis kaip 10%. | Kiekvienais mokslo metais | Vytautas Jarašiūnas Almonė SakalauskienėDalykų metodinių grupių pirmininkaiDalykų mokytojaiKlasių auklėtojai | Žmogiškieji ištekliai |
|  | 1.2.8. Abiturientų BErezultatai, karjeros planavimas ir tolimesnis mokymasis.  | Duomenų rinkimas ir analizė.Egzaminų rezultatai aukštesni už rajono rezultatus. Įstojusiųjų į aukštojo mokslo įstaigas abiturientų procentas ne mažesnis kaip 60%. | Kiekvienais mokslo metais | Vytautas Jarašiūnas Almonė SakalauskienėDalykų metodinių grupių pirmininkaiDalykų mokytojaiKlasių auklėtojai | Žmogiškieji ištekliai |

**II TIKSLAS. MOKINIŲ SAVIRAIŠKAUS DALYVAVIMO GIMNAZIJOS GYVENIME SKATINIMAS.**

**Tikslo aprašymas.** Šio tikslo įgyvendinimu siekiama mokinių saviraiškaus dalyvavimo gimnazijos gyvenime: skatinamas aktyvus dalyvavimas projektuose, renginiuose, kurių metu lavinami mokinių mąstymo, kūrybiškumo, lyderystės gebėjimai, elgesio, bendravimo, bendradarbiavimo įgūdžiai. Tvirtindami ir skleisdami gimnazijos tradicijas, sieksime įtraukti į veiklą skyrių ir miestelio bendruomenes. Aktyviau įsitraukdami į organizuojamus gimnazijos renginius mokiniai taps socialiai subrendę, pilietiški, geriau pasirengę integruotis visuomenėje.

| **Uždavinys** | **Priemonės** | **Rodiklis, rezultatas** | **Terminai** | **Atsakingi priemonių vykdytojai** | **Lėšų šaltiniai (ištekliai)** |
| --- | --- | --- | --- | --- | --- |
| 2.1.Skatinti mokinių lyderystę ir bendruomeniškumą nepamokinėje gimnazijos veikloje. | 2.1.1. Moksleivių dalyvavimas gimnazijos valdyme. | Mokinių įsitraukimas varijuoja nuo klasių seniūnų išrinkimo iki mokinių atstovų išrinkimo į gimnazijos tarybą. Taip didėja tikimybė, kad ateityje jaunuoliai aktyviai dalyvaus socialiniame ir politiniame gyvenime. | Kasmet  | Almonė SakalauskienėMetodinių grupių pirmininkai | Žmogiškieji ištekliai |
|  | 2.1.2. Visų gimnazijos bendruomenės narių lyderystei mokykloje ir už jos ribų sąlygų sudarymas. | Daugumos savivaldų atstovai dalyvaus mokyklos veiklos planavime bei vertinime. Aktyviau bendradarbiaus pedagogai ir mokiniai. Savivaldos grupės teiks daugiau idėjų bei siūlymų siekiant pagerinti mokykloje vykdomų veiklų kokybę. | Kasmet | Vytautas Jarašiūnas Almonė Sakalauskienė | Žmogiškieji ištekliai |
|  | 2.1.3. Renginių, skatinančių toleranciją, pagarbą ir draugiškumą organizavimas. | Vienas – du suorganizuoti renginiai per metus gimnazijoje; vienas – du renginiai klasių grupėse ar klasėse. Pagerės mikroklimatas tarp bendruomenės grupių. | Kasmet  | Almonė SakalauskienėSocialinė pedagogėKlasių auklėtojų metodinė grupė | Žmogiškieji ištekliai |
|  | 2.1.4. Projekto „Šauniausia mokinių grupė“ vykdymas. Mokinių motyvacijos stiprinimas. | Organizuotas konkursas paskatins mokinius siekti geresnio lankomumo, aktyvesnio dalyvavimo renginiuose. | Kasmet | Almonė SakalauskienėKlasių auklėtojų metodinės grupės pirmininkė | 300 Eur (ugdymo reikmėms finansuoti skirtos lėšos) (kasmet grupei skiriama ekskursija) |
|  | 2.1.5. Valstybinių, tautinių švenčių, tradicinių mokyklos renginių organizavimas.  | Palaikomos gimnazijos bendruomenę vienijančios tradicijos, ugdomas mokinių pilietiškumas, tautiškumas. Ugdoma mokinių pagarba gimnazijai, savo gimtinei. Puoselėjamos etnokultūros tradicijos, skatinama mokinių savirealizacija. Atliktas tyrimas padės išsiaiškinti, kokie tradiciniai renginiai formuoja teigiamą gimnazijos įvaizdį. Planuodami kitų metų veiklą klasių auklėtojai galės remtis tyrimo rezultatais ir išvadomis. 80 proc. mokinių dalyvauja renginiuose.40 proc. mokinių tėvų dalyvauja arba padeda organizuoti renginius.  | Kasmet  | Almonė SakalauskienėDalykų metodinių grupių pirmininkaiDalykų mokytojai | Žmogiškieji ištekliai |
|  | 2.1.6. Pilietinių akcijų organizavimas ir dalyvavimas socialinėse-pilietinėse veiklose.  | Mokiniai ir mokytojai inicijuoja ir dalyvauja pilietinėse akcijose ir renginiuose. 90 % mokinių dalyvauja socialinėje-pilietinėje veikloje. Ugdomos mokinių vertybės ir bendrosios kompetencijos. | Kasmet | Almonė Sakalauskienė Klasių auklėtojų metodinės grupės pirmininkė | Žmogiškieji ištekliai |
|  | 2.1.7. Gimnazijos renginių kartu su skyrių bendruomenėmis organizavimas.  | Į gimnazijos veiklą įsijungs skyrių bendruomenės, gerės mikroklimatas. |  |  | Žmogiškieji ištekliai |
|  | 2.1.8. Uniformos dėvėjimo gimnazijoje skatinimas. | Skatina mokinių atsakomybę, pagarbą gimnazijos tvarkai ir tradicijoms.2019 m. uniformą dėvi 80%, 2021 m. – 85% mokinių. | 2019–2021 m. | Almonė SakalauskienėKlasių auklėtojų metodinės grupės pirmininkė | Žmogiškieji ištekliai |
| 2.2.Formuoti ir gerinti mokinių elgesio kultūrą per gimnazijoje įgyvendinamas veiklas. | 2.2.1. Seniūnų tarybos veiklos aktyvinimas saugios mokyklos aspektu. | Mokiniai jaučia atsakomybę už saugumą gimnazijoje, kontroliuoja savo bendraamžių elgesį. | 2019–2021 m. | Almonė SakalauskienėKlasių auklėtojų metodinės grupės pirmininkėSocialinė pedagogė  | Žmogiškieji ištekliai |
|  | 2.2.2. VGK narių ir mokytojų kompetencijų tobulinimas. | VGK nariai dalyvauja kvalifikacijos kėlimo renginiuose, įgytas kompetencijas taiko komisijos veikloje. Geriau sprendžiami SUP vaikų ir mokinių, turinčių problemų poreikiai. | Kasmet | Vytautas Jarašiūnas Almonė Sakalauskienė | 120 Eur kasmet(ugdymo reikmėms finansuoti skirtos lėšos) |
|  | 2.2.3. Pageidaujamo elgesio skatinimo ir drausminimo sistemos tobulinimas. | Vieną-du kartus per metus suorganizuotos akcijos, kuriose būtų išrenkami tauraus elgesio mokiniai. Mažėja nedrausmingai besielgiančių mokinių. | 2021 m. | Vytautas Jarašiūnas Almonė SakalauskienėKlasių auklėtojų metodinės grupės pirmininkėSocialinė pedagogė | Žmogiškieji ištekliai |
|  | 2.2.4. Prevencinės veiklos efektyvinimas.Dalyvavimas programose „Gyvai“, prevencinėje ir intervencinėje „Antrojo žingsnio“ programoje, vaikų socialinių gebėjimų ugdymo programoje „Zipio draugai“, ankstyvosios prevencijos ir vaikų socialinių gebėjimų ugdymo programoje „Įveikiame kartu“.  | Kiekvienais metais priešmokyklinio ugdymo grupė, kiekviena pradinė klasė ir šešta klasė dalyvauja bent vienoje prevencinėje programoje.Saugi gimnazijos aplinka, sveikesnis požiūris į gyvenimą, saugesnė ugdymosi aplinka. | 2019–2021 m. | Socialinė pedagogėPradinių klasių mokytojos | Žmogiškieji ištekliai |
|  | 2.2.5. Dalyvavimas prevencinėje alkoholio, tabako ir kitų psichiką veikiančių medžiagų vartojimo programoje. | Kiekvienais metais visose klasėse programa integruojama į mokomųjų dalykų programas ir klasės auklėtojų veiklą.Mažėja rūkančiųjų mokinių skaičius: kasmet sumažės 5%. | 2019–2021 m. | Dalykų mokytojaiAlmonė Sakalauskienė | Žmogiškieji ištekliai |
|  | 2.2.6. Sveikatinimo akcijų organizavimas. | Stiprės gimnazijos mokinių sveikos gyvensenos praktiniai įgūdžiai.2019 m. į akcijas įsitrauks 70%, 2020 m. – 75%, 2021 m. – 80% mokinių. | 2019–2021 m. | Kūno kultūros mokytojai | Žmogiškieji ištekliai |

**III TIKSLAS. MOKYKLOS BENDRUOMENĖS, KAIP BESIMOKANČIOS ORGANIZACIJOS, TELKIMAS.**

**Tikslo aprašymas.** Įgyvendinant šį tikslą bus telkiama gimnazijos bendruomenė dalijimuisi gerąja darbo patirtimi, įvairių mokymo (si) metodų ir formų taikymui siekiant mokinių mokymosi pažangos. Pedagogai tikslingai kels kvalifikaciją įgydami reikalingų bendrųjų ir dalykinių kompetencijų. Bendradarbiaudami su seniūnijomis, bendruomenėmis ir kitomis organizacijomis, sudarysime sąlygas mokiniams ir pedagogams aktyviau įsitraukti į organizuojamus renginius.

| **Uždavinys** | **Priemonės** | **Rodiklis, rezultatas** | **Terminai** | **Vykdytojai** | **Lėšų šaltiniai (ištekliai)** |
| --- | --- | --- | --- | --- | --- |
| 3.1. Įgyvendinti kolegialaus mokymosi principą, skleisti gerąją patirtį.  | 3.1.1. Pedagogų mokymosi su kitais ir iš kitų skatinimas: stebėti kolegų pamokas ir kitas veiklas, dalytis patirtimi. | Bus įgyvendinamos išorės vertinimo rekomendacijos. 75% pedagogų stebės veiklas ir dalinsis savo patirtimi. | 2019–2021 | Metodinių grupių pirmininkai | Žmogiškieji ištekliai |
|  | 3.1.2. Dalijimasis patirtimi ugdymo suasmeninimo, programų bei kompetencijų ugdymo integravimo, mokinių įtraukimo į mokymo(si) planavimą ir įsivertinimą temomis. | Visose metodinėse grupėse aptartos ugdymo suasmeninimo, programų integravimo, mokinių įtraukimo į mokymo (si) planavimą ir įsivertinimą temos. 50% mokinių gebės objektyviai save įsivertinti, pateikti savo mokymosi sėkmių įrodymus, prisiims daugiau atsakomybės už savo mokymąsi ir lengviau jį valdys. | 2019–2021 | Metodinių grupių pirmininkai | Žmogiškieji ištekliai |
|  | 3.1.3. Ugdymo turinio integravimo veiksmingumo didinimas.  | Į ugdymo turinį integruotos programos aptartos metodinėse grupėse, pasidalinta sėkmėmis ir iškeltos problemos. Didės integruojamųjų programų veiksmingumas. | 2020 m. | Almonė SakalauskienėMetodinių grupių pirmininkai | Žmogiškieji ištekliai |
|  | 3.1.4. Bendrųjų ir dalykinių kompetencijų tobulinimas kvalifikaciniuose seminaruose. Seminaruose įgytų žinių pritaikymas praktinėje veikloje ir pasidalijimas darbo patirtimi su kolegomis. IQES online platformos taikymo skatinimas. | Pedagogai reguliariai kels savo kvalifikaciją tobulindami bendrąsias ir dalykines kompetencijas. Bus organizuota ilgalaikė kvalifikacijos tobulinimo programa „Mokytojo kompetencijų įtaka ugdymo proceso gerinimui“. | Kasmet | Vytautas Jarašiūnas Almonė Sakalauskienė | 1 200 Eur kasmet(ugdymo reikmėms finansuoti skirtos lėšos) |
|  | 3.1.5. Tinkamas mokymo priemonių, nukreiptų į aktyvų mokinių mokymąsi, mokymo(si) medžiagą parinkimas ir pritaikymas. | Turimos mokymo priemonės bus tikslingai panaudojamos. Daugiau bus taikomas patyriminis mokymasis, didės mokinių domėjimasis mokomaisiais dalykais. Bus įgyvendinamos išorės vertinimo rekomendacijos. | 2019–2021 m. | Vytautas Jarašiūnas Almonė SakalauskienėAncė SkarbalienėMetodinių grupių pirmininkai | Žmogiškieji ištekliai |
|  | 3.1.6. Ugdymo metodų, formų ir užduočių įvairovės, siekiant įvairios prasmingos mokinių patirties, skatinimas ir dalijimasis patirtimi. | Pedagogai kels kvalifikaciją ir įgis kompetencijų taikant įvairius metodus ir formas. Mokiniams bus sudarytos sąlygos išbandyti įvairių rūšių užduotis ir kuo įvairesnes veiklas.  | 2019–2021 | Almonė SakalauskienėMetodinių grupių pirmininkai | 330 Eur(ugdymo reikmėms finansuoti skirtos lėšos) |
| 3.2.Skatinti gimnazijos bendradarbiavimą ir partnerystę su kitomis institucijomis. | 3.2.1.Bendrų renginių su seniūnija, vietos bendruomene ir kitomis mikrorajono kultūros įstaigomis organizavimas rengiant bendrus projektus, renginius jaunimo užimtumui skatinti. | Bendruomenės nariai įtraukiami į renginių organizavimą ir dalyvavimą juose, aktyvesnis kultūrinis gyvenimas.Mokinių ir pedagogų dalyvavimas renginiuose garsina gimnaziją, įprasmina renginių svarbumą, bendradarbiavimas tampa glaudesnis ir rezultatyvesnis. | 2019–2021 m. | Vytautas Jarašiūnas Almonė SakalauskienėRenginių organizatoriai | Rėmėjų lėšos |
|  | 3.2.2. Bendradarbiavimas su socialiniais partneriais, siekiant geresnės mokinių mokymo kokybės. | Užmezgami ryšiai tarp rajono, apskrities ugdymo įstaigų, siekiant skleisti gerąją gimnazijos patirtį.Suorganizuoti vienas – du bendri renginiai. | 2019–2021 m. | Vytautas Jarašiūnas Almonė SakalauskienėMetodinė taryba | Žmogiškieji ištekliai |
|  | 3.2.4. Bendradarbiavimo su Vaikų teisių apsaugos tarnyba bei nepilnamečių reikalų inspekcijos darbuotojais, apylinkės įgaliotiniu organizavimas. | Vykdomi susitikimai su mokiniais, jų tėvais, organizuojami pokalbiai, reidai, budėjimai, praktiniai užsiėmimai. | 2019–2021 m. | Vytautas Jarašiūnas Almonė SakalauskienėLaima Šlekienė | Žmogiškieji ištekliai |
|  | 3.2.5. Bendradarbiavimo su socialiniais partneriais (Užimtumo tarnyba prie Lietuvos Respublikos socialinės apsaugos ir darbo ministerijos, kariais, Profesinio rengimo centru ir kt.) naujų formų paieška. | Bendradarbiavimas, orientuotas gimnazijos ugdomosios veiklos kokybės gerinimui. | 2019–2021 m. | Vytautas Jarašiūnas Almonė SakalauskienėLaima ŠlekienėAurelija Žilinskienė | 200 Eur(ugdymo reikmėms finansuoti skirtos lėšos) |
|  | 3.2.6. Viešoji sklaida apie mokyklos veiklą. | Sistemingas informacijos pateikimas mokiniams, tėvams, visuomenei. Informacija gimnazijos internetiniame ir facebook puslapiuose, periodinėje spaudoje. | Reguliariai | Vytautas Jarašiūnas Almonė Sakalauskienė | Žmogiškieji ištekliai |

**VII. STRATEGINIO PLANO ĮGYVENDINIMAS IR PRIEŽIŪRA**

Įgyvendinant gimnazijos strateginį planą rengiami gimnazijos metiniai veiklos planai. Strateginio plano vykdymo priežiūrą atlieka Stebėsenos grupė, sudaryta direktoriaus 2019 m. balandžio 18 d. įsakymu Nr. 1-19-33.

Veiklos rezultatai aptariami Gimnazijos taryboje kiekvienų metų gruodžio mėnesį. Strateginio plano koregavimas atliekamas kiekvienais metais sausio–vasario mėnesiais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_